text: Lasse Boesen stopper i KIF Kolding
  13 juni 2018 kl. 08.49
  Sportschef og assisterende træner i KIF Kolding stopper i klubben.
  Først stoppede Jens Boesen i KIF Kolding efter 30 år som direktør. Nu følger sønnen, Lasse Boesen, efter.
  Han meddelte onsdag formiddag, at han også stopper i klubben, hvor han fungerede som både sportschef og assistenttræner efter mange år som spiller.
  Lasse Boesen
  Alder: 38 årUngdomsklub: Kolding IFSeniorkarriere:- 2002 Kolding IF2002 - 2006 Portland San Antonio2006 - 2007 KIF Kolding2007 - 2008 TBV Lemgo2008 - 2011 Flensburg2011-2015 KIF Kolding København
  Klubben meldte for nyligt ud, at den i en ny struktur dropper København, som har været en del af klubben de seneste seks sæsoner.
  Lasse Boesen vil bruge sommeren på at få slappet af og tænke nye muligheder igennem.
  - KIF håndbold har altid været som familie for mig, og jeg har altid prioriteret KIF frem for næsten alt. Jeg er glad og stolt over, at nye kræfter ser muligheder i platformen omkring KIF Håndbold Elite og er klar med energi og fornyede ressourcer til fremtiden, siger Lasse Boesen i en pressemeddelelse.
  Lasse Boesen indledte sin aktive karriere i Kolding IF og har spillet spillet i spanske og tyske storklubber, inden han i 2011 vendte retur til barndomsklubben i Kolding.
  